

**С Т А Т У Т**

1. Международният фолклорен фестивал „Шумла“ има за цел:
* да популяризира фолклорното наследство.
* да стимулира интереса и любовта на поколенията към творчеството на фолклорна основа.
* да подтиква към издирване, съхраняване и разпространение на фолклора.
* да съхранява и популяризира фолклорното наследство на Шуменския край.
* да показва красотата и художественото творчество на народите по света.
1. Фестивалът се провежда в периода от 06 до 10 септември.
2. Фестивалът има две направления:

**3.1. ПРЕДСТАВЯНЕ НА ФОЛКЛОРНИ ПРОГРАМИ**

 Участието няма състезателен характер.

3.1.1. Право на участие във фестивала имат **:**

* български и чуждестранни фолклорни певчески групи за традиционен фолклор, народни хорове за обработен фолклор и солисти, които изпълняват народни песни.
* български и чуждестранни фолклорни танцови състави, които изпълняват традиционен или обработен танцов фолклор.
* клубове за народни танци.
* български и чуждестранни фолклорни ансамбли.
* български и чуждестранни фолклорни инструменталисти.
	1. **СЪПЪТСТВАЩА ПРОГРАМА –** това направление включва представяне на традиционни занаяти и ястия, арт ателиета, семинари, конференции.
1. Международният фолклорен фестивал „Шумла“ се организира ежегодно от Община Шумен и Териториалното дружество към Съюза на музикалните и танцови дейци, гр. Шумен.
2. За провеждане на фестивала се формира:

**5.1. ОРГАНИЗАЦИОНЕН КОМИТЕТ** в състав:

5.1.1.**Председател** – Кмет на Община Шумен

5.1.2.**Членове:**

* Зам.-кмет по „Образование и култура“ на Община Шумен
* Председател и представители на Териториалното дружество към СБМТД, гр. Шумен
* Представители на отдел „Култура, младежки дейности и спорт “ при община Шумен.
* Представители на медиите
1. **Правила за участие.**

Участниците от България в Международния фолклорен фестивал „Шумла“ – 2019 г. представят програмата си на **07.09.2019 г**, при следния регламент:

***РАЗДЕЛ МУЗИКА – НАРОДНА ПЕСЕН***

* Индивидуалните фолклорни изпълнители представят две народни песни или авторски песни на фолклорна основа с времетраене до 6 минути.

препоръчително е едната песен да бъде бавна.

* Групи за традиционен фолклор представят две песни с времетраене до 8 минути.
* Народни хорове за обработен фолклор представят две народни песни или авторски песни на фолклорна основа с времетраене до 8 минути.

препоръчително е едната песен да бъде акапела

Песните могат да бъдат изпълнени с музикален съпровод на живо или синбек.

***РАЗДЕЛ ХОРЕОГРАФИЯ – НАРОДНИ ТАНЦИ***

**Автентичен танцов фолклор:**

* Групи, представящи обреди и обичаи – времетраене на изпълнението до 12 минути, надвишаване на определеното време не е желателно;
* Танцови групи, които представят автентични хора с времетраене до 6 минути.

**Обработен танцов фолклор:**

* Фолклорни танцови състави представят танци с времетраене до 10 минути;
* Танците могат да бъдат изпълнени под съпровод на живо или на електронен носител.

***РАЗДЕЛ ХОРЕОГРАФИЯ*** *-* ***КЛУБОВЕ ЗА НАРОДНИ ХОРА***

* Клубове за народни хора представят програма до 6 минути, която да включва 2 хора от една или повече фолклорни области.
* Хората могат да бъдат изпълнени под съпровод на живо или на електронен носител.

***РАЗДЕЛ МУЗИКА*** *-* ***НАРОДНИ ИНСТРУМЕНТИ***

* Участниците в раздел народни инструменти представят две изпълнения по избор до 4 мин.

***ФОЛКЛОРНИ АНСАМБЛИ***

* Фолклорни ансамбли /хор, оркестър, танцов състав/ представят програма до 15 мин.

Всички участници във фестивала получават плакет и грамота за участие, осигурени от Община Шумен.

1. **Финансови условия.**
* Средствата за организирането и провеждането на фестивала се осигуряват от Община Шумен.
* Участниците не заплащат такса правоучастие.

8. Срок за кандидатстване – **30.06.2019 г**. /попълване и изпращане по електронен път на заявка за участие/

**9. Допълнителни разпоредби.**

* Редът за участие се определя от организаторите.
* Организаторите си запазват правото за промени в програмата на фестивала.
* Разходите за пътни и храна са за сметка на участниците.
* Организаторите съдействат в предлагането на нощувки на преференциални цени.
* Фестивалът се провежда на Шуменското плато / на поляната до бившата детска градина/.

10. Контакти:

054 857 769, 0888 245 692, 0894 441 514, 0899 828 291.

e-mail: k.savov@shumen.bg